पुण्यो गन्धः पृथिव्यां च...


श्लोकः 

पुण्यो गन्धः पृथिव्यां च तेजश्चास्मि विभावसौ ।
जीवनं सर्वभूतेषु तपश्चास्मि तपस्विषु ॥ ९ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य नवमः(९) श्लोकः ।

पदच्छेदः
पुण्यः गन्धः पृथिव्यां च तेजः च अस्मि विभावसौ जीवनं सर्वभूतेषु तपः च अस्मि तपस्विषु ॥ ९ ॥

अन्वयः
पृथिव्यां च पुण्यः गन्धः विभावसौ तेजः च अस्मि । सर्वभूतेषु जीवनं तपस्विषु तपः च अस्मि ।

शब्दार्थः 
पृथिव्यां च = भूमौ
पुण्यः = स्वाभाविकः
गन्धः = गन्धः
विभावसौ = सूर्ये
तेजः च = कान्तिःच
अस्मि = भवामि
सर्वभूतेषु = सकलप्राणिषु
जीवनम् = आयुः
तपस्विषु = मुनिषु
तपः च = तपः अपि
अस्मि = भवामि ।

अर्थः 
अहं पृथिव्यां सुरभिः गन्धः सूर्ये कान्तिः च अस्मि । सकलप्राणिषु आयुः तपस्विषु तपः च अस्मि ।

बाह्यसम्पर्कतन्तुः

 09
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः